Diari Oficial de la Generalitat Valenciana


Sumari del DOGV 9511, del 13-01-2023 (2022/12182)

RESOLUCIÓ de 19 de desembre de 2022, de la Conselleria d'Hisenda i Model Econòmic, per la qual s'autoritza una anul·lació de crèdits per un import de 7.489.804,87 euros en el capítol 6 del programa 714.80, Agricultura i ramaderia, de la Conselleria d'Agricultura, Desenvolupament Rural, Emergència Climàtica i Transició Ecològica (expedient 12.020/22-236).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12996


Data del document
:   19-12-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de desembre de 2022, de la Conselleria d'Hisenda i Model Econòmic, per la qual s'autoritza una anul·lació de crèdits per un import de 7.489.804,87 euros en el capítol 6 del programa 714.80, Agricultura i ramaderia, de la Conselleria d'Agricultura, Desenvolupament Rural, Emergència Climàtica i Transició Ecològica (expedient 12.020/22-236). [2022/12754]  
En l'annex d'inversions del programa 714.80, Agricultura i ramaderia, figura el projecte d'inversió EM310 «Ampliació i reforma altres centres» amb una dotació inicial de 58.341.250 euros, dels quals 52.851.518 euros estan previstos per al projecte de les «Obres bioplanta. FEDER PO 2021-2027», dels quals 8.413.700 euros són finançament finalista de fons FEDER en un percentatge del 60 % i la resta, 5.609.140 euros, fons condicionats FEDER.  
Amb càrrec a l'esmentat projecte d'inversió està prevista l'execució d'un projecte d'edificació i d'un projecte d'instal·lacions, fins i tot les necessàries per a la climatització de la nau de producció d'insectes estèrils, que busca lluitar contra la plaga de la mosca de la fruita, plaga endèmica en les àrees frutícoles espanyoles de la zona mediterrània. El projecte és molt específic i complex i per això no serà possible executar tot el pressupost previst en aquest exercici de 2022, atés que per a poder executar el projecte s'ha d'obtindre la llicència ambiental i d'obres dels ajuntaments on s'implantaran les edificacions i només es disposa de llicència d'obres per a la bioplanta de Caudete de las Fuentes.  
  
Per tot el que s'ha exposat, atés que l'esmentada inversió té fons finalistes FEDER, amb cofinançament del 60 %, i que dels 24.443.166,00 euros de fons finalistes inicials pressupostats en el projecte d'inversió EM310 s'executarà únicament un import total d'1.539.831,89 euros, corresponents a 536.184,21 euros de la redacció del projecte d'obra i a 1.003.647,68 euros de l'obra de la bioplanta de Caudete de las Fuentes, quedarà per tant un import de 71.986.516,11 euros que no es podrà executar en l'exercici 2022, del qual 7.489.804,87 euros (60 %), són fons finalistes FEDER i 4.993.203,24 euros (40 % restant) són fons condicionats.  
Per tot això, la Conselleria d'Agricultura, Desenvolupament Rural, Emergència Climàtica i Transició Ecològica proposa una minoració de crèdit en el capítol 6 del programa 714.80, Agricultura i ramaderia, per un import de 7.489.804,87 euros, que implica la procedent anul·lació d'ingressos i l'alliberament de l'import de 4.993.203,24 euros, que passaran de fons condicionats a fons propis de la Generalitat.  
A aquest efecte i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 8/2021, de pressupostos de la Generalitat per a l'exercici 2022, la Conselleria d'Hisenda i Model Econòmic adopta la següent resolució:  
  
Primer  
Autoritzar una anul·lació en el pressupost d'ingressos en l'aplicació 790.21 «FEDER. Programa operatiu 2021-2027», per un import de 7.489.804,87 euros.  
  
Segon  
Autoritzar una anul·lació de crèdit en l'aplicació pressupostària 83.27.50.747.50.4 per un import de 7.489.804,87 euros.  
  
Tercer  
A conseqüència de l'import anul·lat, 4.993.203,24 euros passaran de fons condicionats a fons propis de la Generalitat, i es modifiquen, en l'FP3 del programa 714.80, Agricultura i ramaderia, les dades relatives a l'aplicació d'ingressos 790.21, «FEDER. Programa operatiu 2021-2027», que queden establits en els termes següents:  
  
  
Codi ingrés Origen / Destinació del finançament Cap. Línia Import  
790.21 FEDER. Programa operatiu 4534-6370 843.895,13  
 Obres bioplanta. FEDER PO 9593-4832 8 EM310 923.895,13  
  
  
València, 19 de desembre de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22, DOGV 9360): Daniel González Serisola.